title: Pasiūlymas Tarybos sprendimas dėl Europos Bendrijų bei jų valstybių narių ir Albanijos Respublikos stabilizacijos ir asociacijos susitarimo pasirašymo Europos bendrijos vardu # Pasiūlymas Tarybos ir Komisijos sprendimas dėl Europos Bendrijų bei jų valstybių narių ir Albanijos Respublikos stabilizacijos ir asociacijos susitarimo sudarymo

text:
Svarbus teisinis pranešimas

|

52006PC0138(01)

Pasiūlymas Tarybos sprendimas dėl Europos Bendrijų bei jų valstybių narių ir Albanijos Respublikos stabilizacijos ir asociacijos susitarimo pasirašymo Europos bendrijos vardu  /* KOM/2006/0138 galutinis */

	[pic] | EUROPOS BENDRIJŲ KOMISIJA |Briuselis, 21.03.2006KOM(2006) 138 galutinis2006/0044 (AVC)PasiūlymasTARYBOS SPRENDIMASdėl Europos Bendrijų bei jų valstybių narių ir Albanijos Respublikos stabilizacijos ir asociacijos susitarimo pasirašymo Europos bendrijos varduPasiūlymasTARYBOS IR KOMISIJOS SPRENDIMASdėl Europos Bendrijų bei jų valstybių narių ir Albanijos Respublikos stabilizacijos ir asociacijos susitarimo sudarymo(PATEIKTOS KOMISIJOS)AIŠKINAMASIS MEMORANDUMAS1. Du pridedami pasiūlymai yra teisiniai dokumentai, kurių pagrindu galima pasirašyti ir sudaryti Europos Bendrijų bei jų valstybių narių ir Albanijos Respublikos (toliau – Albanijos) stabilizacijos ir asociacijos susitarimą: i) Tarybos sprendimo pasiūlymas dėl susitarimo pasirašymo; ii) Tarybos ir Komisijos sprendimo pasiūlymas dėl susitarimo sudarymo.2. Albanijos santykius su Europos bendrija dabar reglamentuoja Prekybinio, komercinio ir ekonominio bendradarbiavimo susitarimas, kuris buvo pasirašytas 1992 m. gegužę ir įsigaliojo 1992 m. gruodžio 4 d.3. 2001 m. birželio 6 d., rengdamasi deryboms dėl Stabilizacijos ir asociacijos susitarimo su Albanija (nuoroda KOM(2001)300), Komisija patvirtino Tarybai teikiamą ES ir Albanijos aukštų pareigūnų iniciatyvinės grupės darbo ataskaitą. Ataskaitoje daroma išvada, kad derybos dėl Stabilizacijos ir asociacijos susitarimo labiausiai sustiprintų politinę bei ūkio reformą ir geriausiai paskatintų Albaniją išlaikyti savo konstruktyvią taikinamąją įtaką regione. Todėl ataskaitoje rekomenduojama pradėti derybas dėl tokio susitarimo. 2001 m. gruodžio 10 d. Komisija patvirtino ir pateikė Tarybai derybų nurodymų rekomendacijas. 2002 m. spalio 21 d. Taryba patvirtino derybų nurodymus.4. 2003 m. sausio 31 d. Tiranoje Komisija pradėjo derybas. 2003 m. vasario 18 d. po septynių oficialių derybų etapų Stabilizacijos ir asociacijos susitarimas buvo parafuotas.5. Stabilizacijos ir asociacijos susitarime pagrindinis dėmesys skiriamas šiems svarbiausiems elementams:-  politiniam dialogui su Albanija;-  nuostatoms dėl glaudesnio regioninio bendradarbiavimo, taip pat dėl laisvosios prekybos zonų steigimo tarp regiono šalių;-  galimybei įsteigti Bendrijos ir Albanijos laisvosios prekybos zoną per dešimt metų nuo Susitarimo įsigaliojimo;-  nuostatoms dėl darbuotojų judėjimo, steigimosi laisvės, paslaugų teikimo, einamųjų mokėjimų ir kapitalo judėjimo;-  Albanijos įsipareigojimui suderinti savo teisės aktus su EB teisės aktais, visų pirma svarbiausiose vidaus rinkos srityse;-  nuostatoms dėl bendradarbiavimo su Albanija įvairiose srityse, pvz., teisingumo, laisvės ir saugumo.-  Stabilizacijos ir asociacijos tarybos, kuri kontroliuotų, kaip įgyvendinamas Susitarimas, Stabilizacijos ir asociacijos komiteto bei Stabilizacijos ir asociacijos parlamentinio komiteto steigimui.6. Stabilizacijos ir asociacijos susitarimas pakeis Europos bendrijos ir Albanijos prekybinio, komercinio ir ekonominio bendradarbiavimo susitarimą. Kartu su Stabilizacijos ir asociacijos susitarimu bus toliau taikomos palankesnės prekybos nuolaidos, kurios buvo suteiktos 2000 m. rugsėjo 18 d. Tarybos reglamentu (EB) Nr. 2007/2000, įvedančiu išskirtines prekybos priemones, skirtas Europos Sąjungos stabilizavimo ir asocijavimo procese dalyvaujančioms arba su juo susijusioms šalims ir teritorijoms, iš dalies keičiančiu Reglamentą (EB) Nr. 2820/98 ir panaikinančiu Reglamentus (EB) Nr. 1763/1999 ir (EB) Nr. 6/2000[1].7. Komisija prašo Tarybos patvirtinti derybų, kurios buvo vedamos aktyviai konsultuojantis su šiam tikslui įsteigtu Specialiuoju komitetu (COWEB), rezultatus ir pradėti šio susitarimo pasirašymo ir sudarymo procedūras remiantis dviem pridedamais pasiūlymais.8. Taikomos skirtingos Susitarimo pasirašymo ir sudarymo procedūros dviem Europos bendrijoms: (Europos bendrijai ir Europos atominės energijos bendrijai):a) EB sutarties 300 straipsnio 2 dalies pirmojo sakinio pirmoje įtraukoje numatomas atskiras Tarybos sprendimas dėl susitarimo pasirašymo Bendrijos vardu; EAEB sutartyje joks panašus reikalavimas nenumatomas;b) dėl susitarimo sudarymo:-  Taryba, gavusi Europos Parlamento pritarimą pagal Sutarties 310 straipsnį, sudaro susitarimą Europos bendrijos vardu;-  Europos atominės energijos bendrijos vardu Taryba patvirtina susitarimą pagal EAEB sutarties 101 straipsnio antrąją dalį. Po to susitarimą sudaro Komisija;9. Remdamasi tuo, kas išdėstyta pirmiau, Komisija prašo Tarybos i) priimti sprendimą dėl Susitarimo pasirašymo Europos bendrijos vardu, ii) sudaryti Susitarimą Europos bendrijos vardu ir pritarti tam, kad jį sudarytų Euratomas.Kad Susitarimas įsigaliotų, būtina, kad jį ratifikuotų visos valstybės narės.PasiūlymasTARYBOS SPRENDIMASdėl Europos Bendrijų bei jų valstybių narių ir Albanijos Respublikos stabilizacijos ir asociacijos susitarimo pasirašymo Europos bendrijos varduEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 310 straipsnį, siejant su 300 straipsnio 2 dalies pirmosios pastraipos pirmuoju sakiniu,atsižvelgdama į Komisijos pasiūlymą[2],kadangi:1.  yra baigtos derybos su Albanijos Respublika dėl Europos Bendrijų bei jų valstybių narių ir Albanijos stabilizacijos ir asociacijos susitarimo.2.  Šiame susitarime nurodytos komercinės nuostatos yra išskirtinio pobūdžio, jos susijusios su politika, vykdoma remiantis stabilizacijos ir asociacijos procesu, ir jos nesudarys Europos Sąjungai jokio precedento Bendrijos prekybos politikoje kitų trečiųjų šalių, kurios nėra Vakarų Balkanų šalys, atžvilgiu.3.  numatant galimybę sudaryti Susitarimą vėliau, Europos bendrijos vardu reikia pasirašyti 2006 m. vasario 18 d. parafuotą Susitarimą,NUSPRENDĖ:Vienintelis straipsnisNumatant galimybę sudaryti Susitarimą vėliau, Tarybos pirmininkas įgaliojamas paskirti asmenis, turinčius teisę Europos bendrijos vardu pasirašyti Europos Bendrijų bei jos valstybių narių ir Albanijos Respublikos stabilizacijos ir asociacijos susitarimą.Priimta Briuselyje, […]Tarybos varduPirmininkas2006/0044 (AVC)PasiūlymasTARYBOS IR KOMISIJOS SPRENDIMASdėl Europos Bendrijų bei jų valstybių narių ir Albanijos Respublikos stabilizacijos ir asociacijos susitarimo sudarymoEUROPOS SĄJUNGOS TARYBA,EUROPOS BENDRIJŲ KOMISIJA,atsižvelgdamos į Europos bendrijos steigimo sutartį, ypač į jos 310 straipsnį, siejant su 300 straipsnio 2 dalies pirmos pastraipos paskutiniu sakiniu ir 300 straipsnio 3 dalies antra pastraipa,atsižvelgdamos į Europos atominės energijos bendrijos steigimo sutartį, ypač į jos 101 straipsnio antrąją dalį,atsižvelgdamos į Komisijos pasiūlymą,atsižvelgdamos į Europos Parlamento pritarimą[3],atsižvelgdamos į Tarybos pritarimą, duotą vadovaujantis Europos atominės energijos bendrijos steigimo sutarties 101 straipsniu,kadangi:(1) Europos Bendrijų bei jų valstybių narių ir Albanijos Respublikos stabilizacijos ir asociacijos susitarimas buvo pasirašytas Europos bendrijos vardu 2006 m. […] [Briuselyje/Liuksemburge] numatant galimybę sudaryti Susitarimą vėliau, remiantis [data] Tarybos sprendimu Nr. […]/[…]/EB[4].(2) Šiame susitarime nurodytos komercinės nuostatos yra išskirtinio pobūdžio, jos susijusios su politika, vykdoma remiantis stabilizacijos ir asociacijos procesu, ir jos nesudarys Europos Sąjungai jokio precedento Bendrijos prekybos politikoje kitų trečiųjų šalių, kurios nėra Vakarų Balkanų šalys, atžvilgiu.(3) šis susitarimas turėtų būti patvirtintas,NUSPRENDĖ:1 straipsnisEuropos bendrijos ir Europos atominės energijos bendrijos vardu patvirtinamas Europos Bendrijų bei jų valstybių narių ir Albanijos Respublikos stabilizacijos ir asociacijos susitarimas, prie jo pridedami priedai ir protokolai ir prie baigiamojo akto pridedamos bendrosios deklaracijos ir Bendrijos deklaracija.Pirmojoje pastraipoje nurodyti tekstai pridedami prie šio sprendimo.2 straipsnis1. Taryba, Komisijos siūlymu, arba, tam tikrais atvejais, Komisija (kiekviena pagal atitinkamas sutarčių nuostatas) apibrėžia poziciją, kurios laikysis Bendrija Stabilizacijos ir asociacijos taryboje bei Stabilizacijos ir asociacijos komitete, kai pastarajam Stabilizacijos ir asociacijos taryba suteikia teisę veikti.2. Pagal Stabilizacijos ir asociacijos susitarimo 117 straipsnį Tarybos pirmininkas pirmininkauja Stabilizacijos ir asociacijos tarybai. Komisijos atstovas pirmininkauja Stabilizacijos ir asociacijos komitetui pagal jo darbo tvarkos taisykles.3. Sprendimą skelbti Stabilizacijos ir asociacijos tarybos ir Stabilizacijos ir asociacijos komiteto sprendimus Europos Sąjungos oficialiajame leidinyje kiekvienu atveju atskirai priima atitinkamai Taryba arba Komisija.3 straipsnisTarybos pirmininkas įgaliojamas paskirti asmenį (-is), kuriam (-iems) suteikiama teisė Europos bendrijos vardu deponuoti Susitarimo 135 straipsnyje numatytą patvirtinimą. Komisijos pirmininkas deponuoja minėtą patvirtinimą Europos atominės energijos bendrijos vardu.Priimta Briuselyje, […]Tarybos vardu Komisijos varduPirmininkas Pirmininkas [1] OL L 240, 2000 9 23, p. 1. Reglamentas su paskutiniais pakeitimais, padarytais Reglamentu (EB) Nr. 1946/2005 (OL L 312, 2005 11 29, p. 1).[2] OL C […], […], p. […].[3] OL C […], […], p. […].[4] OL C […], […], p. […].


title: Pasiūlymas Tarybos sprendimas dėl Europos bendrijos ir Bahamų Sandraugos susitarimo dėl trumpalaikio bevizio režimo pasirašymo ir laikino taikymo - Pasiūlymas Tarybos sprendimas dėl Europos bendrijos ir Bahamų Sandraugos susitarimo dėl trumpalaikio bevizio režimo sudarymo

text:
Svarbus teisinis pranešimas

|

52009PC0055(01)

Pasiūlymas Tarybos sprendimas dėl Europos bendrijos ir Bahamų Sandraugos susitarimo dėl trumpalaikio bevizio režimo pasirašymo ir laikino taikymo  /* KOM/2009/0055 galutinis */

	[pic] | EUROPOS BENDRIJŲ KOMISIJA |Briuselis, 12.2.2009KOM(2009) 55 galutinis2009/0020 (CNS)PasiūlymasTARYBOS SPRENDIMASdėl Europos bendrijos ir Bahamų Sandraugos susitarimo dėl trumpalaikio bevizio režimo pasirašymo ir laikino taikymoPasiūlymasTARYBOS SPRENDIMASdėl Europos bendrijos ir Bahamų Sandraugos susitarimo dėl trumpalaikio bevizio režimo sudarymo(pateikta Komisijos)AIŠKINAMASIS MEMORANDUMAS1. POLITINIS IR TEISINIS KONTEKSTASTarybos reglamentu (EB) Nr. 1932/2006[1] iš dalies pakeistas Tarybos reglamentas (EB) Nr. 539/2001[2], nustatantis trečiųjų šalių, kurių piliečiai, kirsdami Europos Sąjungos išorės sienas, privalo turėti vizas („neigiamas“ sąrašas), ir trečiųjų šalių, kurių piliečiams toks reikalavimas netaikomas („teigiamas“ sąrašas), sąrašus: inter alia , iš „neigiamo“ sąrašo į „teigiamą“ perkeltos šešios trečiosios šalys. Tai Antigva ir Barbuda, Bahamos, Barbadosas, Mauricijus, Seišeliai bei Sent Kitsas ir Nevis. Reglamente taip pat nurodoma, kad vizų reikalavimo išimtys šių šalių piliečiams neturėtų įsigalioti tol, kol Europos bendrija ir minėtosios šalys nepasirašys dvišalio vizų režimo atsisakymo susitarimo ir jis neįsigalios. Šis reglamentas priimtas 2006 m. gruodžio 21 d., įsigaliojo 2007 m. sausio mėn.Nuo 2007 m. sausio 15 d. (vėliau nukelta į vasario 1 d.) dėl Karibų baseino bendrijoje vykusios 2007 m. Pasaulio kriketo taurės šios bendrijos šalys ėmė taikyti specialų vizų režimą kelių ES valstybių narių piliečiams (ES piliečiams buvo taikomos nevienodos sąlygos, nes kitų valstybių narių piliečiams vizų reikalavimas ir toliau netaikytas). Dėl to, kad nepaisant palankių naujo Bendrijos reglamento nuostatų buvo nustatytas šis vizų reikalavimas, įgaliojimų derėtis su šiomis trečiosiomis šalimis dėl bevizio režimo projektų rengimas atidėtas.Atsižvelgdama į tai, kad 2007 m. gegužės 15 d. baigė galioti laikinas vizų režimas, 2008 m. birželio 5 d. Taryba priėmė įgaliojimus derėtis su minėtomis šešiomis šalimis. 2008 m. kovo 13 d. Briuselyje įvyko preliminarus susitikimas su šių šešių šalių atstovais dėl tam tikrų institucinių ir techninių klausimų.Oficialios derybos dėl bevizio režimo pradėtos 2008 m. liepos mėn. atskirai su kiekviena iš šešių šalių. Antras derybų turas įvyko 2008 m. spalio 16 d., ir tai jau buvo bendras susitikimas.Valstybėms narėms teikta informacija, su jomis konsultuotasi tris kartus Tarybos vizų darbo grupėje.2008 m. lapkričio 12 d. parafuoti susitarimai su keturiomis iš šešių minėtųjų šalių, lapkričio 19 d. – su dviem kitomis.Bendrijai šio susitarimo teisinis pagrindas yra EB sutarties 62 straipsnio 2 dalies b punkto i papunktis kartu su Sutarties 300 straipsniu.Pridėti pasiūlymai yra teisiniai dokumentai, kuriais remiantis galima pasirašyti ir sudaryti susitarimą. Taryba sprendimą priims kvalifikuota balsų dauguma. Pagal EB sutarties 300 straipsnio 3 dalį dėl susitarimo sudarymo bus privaloma oficialiai pasikonsultuoti su Europos Parlamentu.Atsižvelgiant į praėjusį laikotarpį nuo Bahamų Sandraugos (toliau – Bahamos) perkėlimo į „teigiamą“ sąrašą iš dalies pakeičiant Tarybos reglamentą (EB) Nr. 539/2001 iki vizų režimo atsisakymo susitarimo sudarymo, taip pat į tai, kad Bahamos galės per trumpą laikotarpį baigti vidaus ratifikavimo procedūrą, bei į Šveicarijos, kuri nuo 2008 m. gruodžio mėn. taikys visą Šengeno acquis ir kuri Bahamoms jau netaiko vizų reikalavimo, padėtį, siūlomame sprendime dėl pasirašymo numatomas laikinas susitarimo taikymas nuo jo pasirašymo datos pagal EB sutarties 300 straipsnio 2 dalį.Siūlomame sprendime dėl susitarimo sudarymo numatoma vidaus tvarka, reikalinga susitarimui taikyti praktiškai. Visų pirma jame konkrečiai nurodoma, kad Europos Komisija, padedama valstybių narių ekspertų, atstovauja Bendrijai susitarimo 6 straipsniu įsteigtame Jungtiniame komitete.Pagal 6 straipsnio 4 dalį Jungtinis komitetas priims savo darbo tvarkos taisykles. Bendrijos poziciją šiuo atžvilgiu priima Komisija, pasikonsultavusi su specialiu Tarybos skirtu komitetu.2. DERYBŲ REZULTATAIKomisija mano, kad Tarybos derybų nurodymuose išdėstyti tikslai pasiekti ir kad vizų režimo atsisakymo susitarimo projektas Bendrijai priimtinas.Jo galutinis turinys gali būti apibendrintas taip, kaip išdėstyta toliau.TikslasPagal susitarimą numatomas bevizis režimas Europos Sąjungos ir Bahamų piliečiams, vykstantiems į kitos Susitariančiosios Šalies teritoriją ne ilgiau kaip trims mėnesiams per šešių mėnesių laikotarpį.Kelių valstybių narių piliečiams Bahamos vizų reikalavimo jau netaiko. Siekiant užtikrinti, kad visiems ES piliečiams būtų sudaromos vienodos sąlygos, į susitarimą įtraukta nuostata, pagal kurią Bahamos gali sustabdyti arba nutraukti susitarimą tik visų Europos bendrijos valstybių narių atžvilgiu ir atitinkamai Bendrija taip pat gali sustabdyti arba nutraukti susitarimą tik visų savo valstybių narių vardu.Apie konkrečią Jungtinės Karalystės ir Airijos padėtį kalbama preambulėje.Taikymo sritisBevizis režimas taikomas visų kategorijų asmenims (paprastų, diplomatinių ar tarnybinių ir (arba) pareiginių pasų turėtojams), vykstantiems bet kokiais tikslais, išskyrus tuos, kurie vyksta dirbti mokamo darbo. Kiekviena valstybė narė, taip pat Bahamos, gali taikyti vizų reikalavimą kitos Susitariančiosios Šalies pastarosios kategorijos piliečiams pagal taikomą Bendrijos arba nacionalinę teisę. Siekiant užtikrinti taikymo darną, prie susitarimo pridedama bendra deklaracija dėl asmenų, kurie vyksta dirbti mokamo darbo, kategorijos aiškinimo.Buvimo trukmėSusitarime atsižvelgiama į valstybių narių, kurios dar netaiko viso Šengeno acquis , padėtį. Kol jos nepriklauso Šengeno erdvei be vidaus sienų, bevizis režimas suteikia Bahamų piliečiams teisę tris mėnesius likti kiekvienos iš tų valstybių narių (Kipro, Bulgarijos, Rumunijos) teritorijoje, nepaisant laikotarpio, apskaičiuoto visai Šengeno erdvei.Teritorinis taikymasSusitarime yra nuostatų dėl jo taikymo teritorijų: Prancūzijos ir Nyderlandų atveju bevizis režimas šešių šalių piliečiams taikomas tik tų valstybių narių europinėse teritorijose.DeklaracijosPrie susitarimo pridedamos kitos bendros deklaracijos:– dėl išsamios informacijos apie vizų režimo atsisakymo susitarimo turinį ir padarinius, taip pat apie kitus susijusius klausimus, kaip antai apie atvykimo sąlygas, sklaidos;– dėl trijų mėnesių per šešių mėnesių laikotarpį Šengeno erdvėje aiškinimo.Prie susitarimo pridedamoje bendroje deklaracijoje taip pat aprašomas glaudus Norvegijos, Islandijos, Šveicarijos ir Lichtenšteino bendradarbiavimas įgyvendinant, taikant ir plėtojant Šengeno acquis .3. IŠVADOSAtsižvelgdama į išdėstytuosius rezultatus, Komisija siūlo Tarybai:-  priimti sprendimą pasirašyti susitarimą Bendrijos vardu ir įgalioti Tarybos pirmininką skirti asmenį(-is), tinkamai įgaliotą(-us) pasirašyti Bendrijos vardu;-  pritarti, kad iki įsigaliojimo susitarimas būtų taikomas laikinai;-  pasikonsultavus su Europos Parlamentu, patvirtinti pridedamą Europos bendrijos ir Bahamų susitarimą dėl trumpalaikio bevizio režimo. PasiūlymasTARYBOS SPRENDIMASdėl Europos bendrijos ir Bahamų Sandraugos susitarimo dėl trumpalaikio bevizio režimo pasirašymo ir laikino taikymoEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 62 straipsnio 2 dalies b punkto i papunktį, kartu su šios sutarties 300 straipsnio 2 dalies pirmos pastraipos pirmuoju sakiniu,atsižvelgdama į Komisijos pasiūlymą[3],kadangi:(1) Tarybos reglamentu (EB) Nr. 1932/2006 iš dalies pakeistas Tarybos reglamentas (EB) Nr. 539/2001, nustatantis trečiųjų šalių, kurių piliečiai, kirsdami Europos Sąjungos išorės sienas, privalo turėti vizas („neigiamas“ sąrašas), ir trečiųjų šalių, kurių piliečiams toks reikalavimas netaikomas („teigiamas“ sąrašas), sąrašus: inter alia , iš „neigiamo“ sąrašo į „teigiamą“ perkeltos šešios trečiosios šalys. Reglamente taip pat nurodoma, kad vizų reikalavimo išimtys neturėtų įsigalioti tol, kol Europos bendrija ir Bahamos nepasirašys dvišalio vizų režimo atsisakymo susitarimo ir jis neįsigalios.(2) 2008 m. birželio 5 d. sprendimu Taryba įgaliojo Komisiją vesti derybas dėl Europos bendrijos susitarimo su Bahamomis dėl trumpalaikio bevizio režimo.(3) Derybos dėl susitarimo pradėtos 2008 m. liepos 4 d. ir baigtos 2008 m. spalio 16 d.(4) 2008 m. lapkričio 19 d. Briuselyje parafuotas susitarimas turėtų būti pasirašytas …, atsižvelgiant į tai, kad jis gali būti sudarytas vėliau.(5) Šiuo sprendimu dėl pasirašymo turėtų būti numatytas laikinas susitarimo taikymas pagal EB sutarties 300 straipsnio 2 dalį.(6) Pagal Protokolą dėl Jungtinės Karalystės ir Airijos pozicijos ir Protokolą dėl Šengeno acquis integravimo į Europos Sąjungos teisės sistemą Jungtinė Karalystė ir Airija nedalyvauja priimant šį sprendimą, dėl to neprivalo jo laikytis ir jis neturi būti joms taikomas,NUSPRENDĖ:1 straipsnisAtsižvelgiant į tai, kad susitarimas gali būti sudarytas vėliau, Tarybos pirmininkas įgaliojamas paskirti asmenį(-is), tinkamai įgaliotą(-us) pasirašyti Bendrijos vardu Europos bendrijos ir Bahamų Sandraugos susitarimą dėl trumpalaikio bevizio režimo, kurį sudaro susitarimo tekstas ir susijusios deklaracijos.2 straipsnisKol nebaigtos sudarymo procedūros, susitarimas laikinai taikomas nuo jo pasirašymo datos.Priimta BriuselyjeTarybos varduPirmininkas  2009/0020 (CNS)PasiūlymasTARYBOS SPRENDIMASdėl Europos bendrijos ir Bahamų Sandraugos susitarimo dėl trumpalaikio bevizio režimo sudarymoEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 62 straipsnio 2 dalies b punkto i papunktį, kartu su šios sutarties 300 straipsnio 2 dalies pirmosios pastraipos pirmuoju sakiniu, taip pat šios sutarties 300 straipsnio 3 dalies pirmąja pastraipa,atsižvelgdama į Komisijos pasiūlymą[4],atsižvelgdama į Europos Parlamento nuomonę[5],kadangi:(1) Komisija Europos bendrijos vardu susitarė dėl susitarimo su Bahamų Sandrauga dėl trumpalaikio bevizio režimo.(2) Atsižvelgiant į tai, kad susitarimas gali būti sudarytas vėliau, šis susitarimas Europos bendrijos vardu pasirašytas 2009 m. …… pagal [data] Tarybos sprendimą …../…/EB.(3) Susitarimu įsteigiamas Jungtinis susitarimo valdymo komitetas, kuris priima savo darbo tvarkos taisykles. Šiuo atveju tikslinga numatyti supaprastintą Bendrijos pozicijos priėmimo procedūrą.(4) Pagal Protokolą dėl Jungtinės Karalystės ir Airijos pozicijos ir Protokolą dėl Šengeno acquis integravimo į Europos Sąjungos teisės sistemą Jungtinė Karalystė ir Airija nedalyvauja priimant šį sprendimą, dėl to neprivalo jo laikytis ir jis neturi būti joms taikomas,NUSPRENDĖ:1 straipsnisEuropos bendrijos ir Bahamų Sandraugos susitarimas dėl trumpalaikio bevizio režimo sudarymo tvirtinamas Bendrijos vardu.Susitarimo tekstas pridedamas prie šio sprendimo.2 straipsnisTarybos pirmininkas pateikia susitarimo 8 straipsnio 1 dalyje numatytą pranešimą[6].3 straipsnisKomisija, padedama valstybių narių ekspertų, atstovauja Bendrijai susitarimo 6 straipsniu įsteigtame Jungtiniame ekspertų komitete.4 straipsnisKomisija, pasikonsultavusi su specialiu Tarybos paskirtu komitetu, Jungtiniame ekspertų komitete priima Bendrijos poziciją dėl pastarojo komiteto darbo tvarkos taisyklių priėmimo, kaip reikalaujama pagal susitarimo 6 straipsnio 4 dalį.5 straipsnisŠis sprendimas skelbiamas Europos Sąjungos oficialiajame leidinyje .Priimta BriuselyjeTarybos varduPirmininkasPRIEDASEuropos bendrijos ir Bahamų SandraugosSUSITARIMASdėltrumpalaikio bevizio režimoEuropos bendrija (toliau – Bendrija),irBahamų Sandrauga (toliau – Bahamos)(toliau – Susitariančiosios Šalys);1) Siekdamos toliau plėtoti draugiškus Susitariančiųjų Šalių santykius ir norėdamos palengvinti keliavimą užtikrindamos savo piliečių bevizį atvykimą ir trumpalaikį buvimą;2) Atsižvelgdamos į 2006 m. gruodžio 21 d. Tarybos reglamentą (EB) Nr. 1932/2006[7], kuriuo iš dalies pakeistas Tarybos reglamentas (EB) Nr. 539/2001[8], nustatantis trečiųjų šalių, kurių piliečiai, kirsdami išorės sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašus: inter alia , šešios trečiosios šalys, įskaitant Bahamas, perkeltos į trečiųjų šalių, kurių piliečiams trumpalaikio buvimo ES valstybėse narėse atveju vizų reikalavimas netaikomas, sąrašą;3) Atsižvelgdamos į tai, kad Tarybos reglamento (EB) Nr. 1932/2006 2 straipsnyje nurodoma, kad šioms šešioms šalims vizų reikalavimo išimtis taikytina tik nuo Europos bendrijos su susijusia šalimi sudarytino susitarimo dėl vizų reikalavimo išimčių įsigaliojimo datos;4) Pripažindamos, kad vizų reikalavimas kelių valstybių narių piliečiams, kurie vyksta į Bahamas ne ilgiau negu trims arba aštuoniems mėnesiams, netaikomas, o kitoms – taikomas;5) Trokšdamos užtikrinti, kad būtų laikomasi vienodų sąlygų visiems ES piliečiams sudarymo principo;6) Atsižvelgdamos į tai, kad asmenims, vykstantiems dirbti mokamo darbo, trumpalaikio buvimo metu šis susitarimas netaikomas, todėl šiai kategorijai tebetaikomos atitinkamos Bendrijos ir valstybių narių nacionalinės teisės, taip pat Bahamų nacionalinės teisės vizų reikalavimo ar išimties ir galimybės įsidarbinti taisyklės;7) Atsižvelgdamos į Protokolą dėl Jungtinės Karalystės ir Airijos pozicijos ir Protokolą dėl Šengeno acquis integravimo į Europos Sąjungos teisės sistemą, pridėtą prie Europos Sąjungos sutarties ir Europos bendrijos steigimo sutarties, ir patvirtindamos, kad šio susitarimo nuostatos netaikomos Jungtinei Karalystei ir Airijai,SUSITARĖ:1 straipsnis. TikslasPagal susitarimą numatomas bevizis režimas Europos Sąjungos ir Bahamų piliečiams, vykstantiems į kitos Susitariančiosios Šalies teritoriją ne ilgiau kaip trims mėnesiams per šešių mėnesių laikotarpį.2 straipsnis. ApibrėžtysŠiame susitarime:1.  valstybė narė – bet kuri Europos Sąjungos valstybė narė, išskyrus Jungtinę Karalystę ir Airiją;2.  Europos Sąjungos pilietis – a punkte apibrėžtos valstybės narės pilietis;3.  Bahamų pilietis – bet kuris Bahamų pilietybę turintis asmuo;4.  Šengeno erdvė – erdvė be vidaus sienų, kurią sudaro a punkte apibrėžtų valstybių narių, taikančių visą Šengeno acquis , teritorijos.3 straipsnis. Taikymo sritis1. Europos Sąjungos piliečiai, turintys valstybės narės išduotus galiojančius paprastus, diplomatinius ar tarnybinius ir (arba) pareiginius pasus, gali atvykti ir būti Bahamų teritorijoje be vizos 4 straipsnio 1 dalyje nurodytą laikotarpį.Europos Sąjungos piliečiai, turintys valstybės narės išduotus galiojančius paprastus, diplomatinius ar tarnybinius ir (arba) pareiginius pasus, gali atvykti ir būti Bahamų teritorijoje be vizos 4 straipsnio 2 dalyje nurodytą laikotarpį.2. Šio straipsnio 1 dalis netaikoma asmenims, vykstantiems dirbti mokamo darbo.Kiekviena valstybė narė atskirai gali nuspręsti taikyti vizų reikalavimą Bahamų šios kategorijos piliečiams arba jį panaikinti pagal Tarybos reglamento 539/2001 4 straipsnio 3 dalį.Bahamos gali atskirai nuspręsti dėl vizų reikalavimo ar bevizio režimo kiekvienos valstybės narės šios kategorijos piliečiams pagal savo nacionalinę teisę.3. Šiuo susitarimu numatytas bevizis režimas taikomas nepažeidžiant Susitariančiųjų Šalių įstatymų, susijusių su atvykimo ir trumpalaikio buvimo sąlygomis. Valstybės narės ir Bahamos pasilieka teisę neleisti atvykti į savo teritorijas arba trumpai jose būti, jeigu nesilaikoma vienos ar kelių iš šių sąlygų.4. Bevizis režimas taikomas nepaisant transporto, kuriuo kertamos Susitariančiųjų Šalių sienos, rūšies.5. Šiame susitarime neaprėpiami klausimai reglamentuojami Bendrijos teisės, valstybių narių nacionalinės teisės ar Bahamų nacionalinės teisės.4 straipsnis. Buvimo trukmė1. Europos Sąjungos piliečiai gali būti Bahamų teritorijoje ne ilgiau kaip tris mėnesius per šešių mėnesių laikotarpį nuo pirmojo atvykimo į šalies teritoriją dienos.2. Bahamų piliečiai gali būti Šengeno erdvėje ne ilgiau kaip tris mėnesius per šešių mėnesių laikotarpį nuo pirmojo atvykimo į bet kurios valstybės narės, taikančios visą Šengeno acquis , teritoriją dienos. Šie trys mėnesiai per šešių mėnesių laikotarpį apskaičiuojami nepaisant buvimo valstybėje narėje, kuri dar netaiko viso Šengeno acquis .Bahamų piliečiai gali būti ne ilgiau kaip tris mėnesius per šešių mėnesių laikotarpį nuo pirmojo atvykimo į kiekvienos valstybės narės, kuri taiko dar ne visą Šengeno acquis , teritoriją dienos, nepaisant apskaičiuoto buvimo Šengeno erdvėje laikotarpio.3. Susitarimas neturi įtakos galimybei Bahamoms bei valstybėms narėms pratęsti buvimo laikotarpį ilgiau negu tris mėnesius pagal nacionalinę teisę ir Bendrijos teisę.5 straipsnis. Teritorinis taikymas1. Šio susitarimo nuostatos taikomos tik europinėje Prancūzijos Respublikos teritorijoje.2. Šio susitarimo nuostatos taikomos tik europinėje Nyderlandų Karalystės teritorijoje.6 straipsnis. Jungtinis susitarimo valdymo komitetas1. Susitariančiosios Šalys įsteigia Jungtinį ekspertų komitetą (toliau – Komitetas), sudarytą iš Europos bendrijos ir Bahamų atstovų. Bendrijai atstovauja Europos Komisija.2. Komiteto uždaviniai, inter alia :5.  stebėti, kaip įgyvendinamas šis susitarimas;6.  siūlyti šio susitarimo pakeitimus arba papildymus;7.  spręsti ginčus dėl šio susitarimo nuostatų aiškinimo ar taikymo.3. Atsiradus būtinybei, Komitetas sušaukiamas vienos iš Susitariančiųjų Šalių prašymu.4. Komitetas nustato savo darbo tvarkos taisykles.7 straipsnis. Šio susitarimo ir valstybių narių bei Bahamų esamų dvišalių vizų režimo atsisakymo susitarimų santykisŠiam susitarimui teikiama pirmenybė prieš atskirų valstybių narių ir Bahamų bet kokių dvišalių susitarimų ar sutarčių nuostatas, jeigu jos aprėpia šio susitarimo taikymo sričiai priklausančius klausimus.8 straipsnis. Baigiamosios nuostatos1. Šį susitarimą Susitariančiosios Šalys ratifikuoja arba tvirtina pagal atitinkamas vidaus procedūras, ir jis įsigalioja pirmąją antro mėnesio, einančio po datos, kurią Susitariančiosios Šalys praneša viena kitai, kad yra baigusios minėtas procedūras, dieną.2. Šis susitarimas sudaromas neapibrėžtam laikotarpiui, nebent būtų nutrauktas pagal šio straipsnio 5 dalį.3. Šis susitarimas gali būti iš dalies keičiamas raštišku Susitariančiųjų Šalių susitarimu. Pakeitimai įsigalioja po to, kai Susitariančiosios Šalys viena kitai praneša tai, jog šiam tikslui būtinos vidaus procedūros jau atliktos.4. Bet kuri Susitariančioji Šalis viešosios tvarkos, nacionalinio saugumo užtikrinimo arba visuomenės sveikatos apsaugos sumetimais, taip pat dėl neteisėtos imigracijos ar dėl kurios nors Susitariančiosios Šalies vėl įvesto vizų reikalavimo gali visiškai arba iš dalies sustabdyti šio susitarimo taikymą. Apie sprendimą sustabdyti kitai Susitariančiajai Šaliai pranešama ne vėliau kaip prieš du mėnesius iki jo įsigaliojimo. Šio susitarimo taikymą sustabdžiusi Susitariančioji Šalis nedelsdama informuoja kitą Susitariančiąją Šalį, jeigu sustabdyti priežasčių nebelieka.5. Kiekviena Susitariančioji Šalis gali nutraukti šį susitarimą raštu pranešdama kitai Susitariančiajai Šaliai. Šis susitarimas netenka galios po 90 dienų nuo tokio pranešimo datos.6. Bahamos gali sustabdyti šio susitarimo taikymą arba susitarimą nutraukti tik visų Europos bendrijos valstybių narių atžvilgiu.7. Bendrija gali sustabdyti šios susitarimo taikymą arba susitarimą nutraukti tik visų savo valstybių narių vardu.Priimta Briuselyjedviem egzemplioriais anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis. Tekstas vienodai autentiškas visomis šiomis kalbomis.Europos bendrijos vardu Bahamų varduBENDRA DEKLARACIJA DėL ISLANDIJOS, NORVEGIJOS, šVEICARIJOS IR LICHTENšTEINOSusitariančiosios Šalys atkreipia dėmesį į glaudžius Europos bendrijos ir Norvegijos, Islandijos, Šveicarijos ir Lichtenšteino santykius, visų pirma pagal 1999 m. gegužės 18 d. ir 2004 m. spalio 26 d. susitarimus dėl šių šalių asociacijos įgyvendinant, taikant ir plėtojant Šengeno acquis .Šiomis aplinkybėmis pageidautina, kad Norvegijos, Islandijos, Šveicarijos ir Lichtenšteino valdžios institucijos bei Bahamų valdžios institucijos nedelsdamos sudarytų dvišalius susitarimus dėl bevizio režimo trumpalaikiam buvimui sąlygomis, panašiomis į numatytąsias šiame Europos bendrijos ir Bahamų susitarime.BENDRA DEKLARACIJA DėL šIO SUSITARIMO 3 STRAIPSNIO 2 DALYJE NURODYTOS ASMENų, KURIE VYKSTA DIRBTI MOKAMO DARBO, KATEGORIJOS AIšKINIMOSiekdamos užtikrinti, kad būtų vienodai aiškinama, Susitariančiosios Šalys sutaria, kad šiame susitarime prie mokamą darbą dirbančių asmenų kategorijos priklauso asmenys, kurie kaip darbuotojai ar paslaugų teikėjai atvyksta į kitos Susitariančiosios Šalies teritoriją dirbti mokamo darbo arba teikti mokamų paslaugų.Prie šios kategorijos neturėtų priklausyti:-  verslininkai, tai yra, verslo reikalais vykstantys asmenys (neįdarbinti kitos Susitariančiosios Šalies šalyje),-  sportininkai ir menininkai, atliekantys ad hoc veiklą,-  žurnalistai, kuriuos siunčia jų gyvenamosios vietos žiniasklaidos organizacijos ir-  bendrovių vidaus stažuotojai.Pagal šio susitarimo 6 straipsnį už šios deklaracijos įgyvendinimo stebėjimą atsakingas Jungtinis komitetas, kuris, manydamas, kad būtina, ir atsižvelgdamas į Susitariančiųjų Šalių patirtį, gali siūlyti pakeitimus.BENDRA DEKLARACIJA DėL šIO SUSITARIMO 4 STRAIPSNYJE NURODYTų TRIJų MėNESIų PER šEšIų MėNESIų LAIKOTARPį NUO PIRMOJO ATVYKIMO DIENOS AIšKINIMOSusitariančiosios Šalys sutaria, kad šio susitarimo 4 straipsnyje nurodyti ne daugiau negu trys mėnesiai per šešių mėnesių laikotarpį nuo pirmojo atvykimo į Bahamų arba Šengeno erdvės teritoriją dienos reiškia nenutrūkstamą viešnagę arba kelias viešnages iš eilės, kurių bendra trukmė neviršija trijų mėnesių, bet kuriuo šešių mėnesių laikotarpiu.BENDRA DEKLARACIJA DėL PILIEčIų INFORMAVIMO APIE VIZų REžIMO ATSISAKYMO SUSITARIMąPripažindamos skaidrumo svarbą Europos Sąjungos ir Bahamų piliečiams, Susitariančiosios Šalys sutaria užtikrinti išsamios informacijos apie vizų režimo atsisakymo susitarimo turinį ir padarinius bei susijusius klausimus, kaip antai apie atvykimo sąlygas, sklaidą.[1] OL L 405, 2006 12 30, p. 23.[2] OL L 81, 2001 3 21, p. 1.[3] ………………..[4] ………………….[5] OL C…[6] Susitarimo įsigaliojimo datą [Tarybos generalinis sekretoriatas] paskelbs Europos Sąjungos oficialiajame leidinyje .[7] OL L 29, 2007 2 3, p. 10.[8] OL L 81, 2001 3 21, p. 1.


title: Pasiūlymas Tarybos sprendimas dėl Europos bendrijos ir Rusijos Federacijos susitarimo dėl trumpalaikių vizų išdavimo tvarkos supaprastinimo pasirašymo # Pasiūlymas Tarybos sprendimas dėl Europos bendrijos ir Rusijos Federacijos susitarimo dėl trumpalaikių vizų išdavimo tvarkos supaprastinimo sudarymo

text:
Svarbus teisinis pranešimas

|

52006PC0188(01)

Pasiūlymas Tarybos sprendimas dėl Europos bendrijos ir Rusijos Federacijos susitarimo dėl trumpalaikių vizų išdavimo tvarkos supaprastinimo pasirašymo  /* KOM/2006/0188 galutinis */

	[pic] | EUROPOS BENDRIJŲ KOMISIJA |Briuselis, 26.4.2006KOM(2006) 188 galutinis2006/0062 (CNS)PasiūlymasTARYBOS SPRENDIMASdėl Europos bendrijos ir Rusijos Federacijos susitarimo dėl trumpalaikių vizų išdavimo tvarkos supaprastinimo pasirašymoPasiūlymasTARYBOS SPRENDIMASdėl Europos bendrijos ir Rusijos Federacijos susitarimo dėl trumpalaikių vizų išdavimo tvarkos supaprastinimo sudarymo(pateiktos Komisijos)AIŠKINAMASIS MEMORANDUMASI. POLITINIS IR TEISINIS KONTEKSTASSankt Peterburgo viršūnių susitikime ES ir Rusija susitarė laiku baigti derybas dėl readmisijos susitarimo ir skatinti veiksmingiau naudoti Šengeno susitarimu numatytą lanksčią vizų išdavimo sistemą.2004 m. liepos 12 d. Tarybai įgaliojus Komisiją, 2004 m. spalio 20–21 d. Briuselyje buvo pradėtos derybos su Rusijos Federacija dėl trumpalaikių vizų išdavimo tvarkos supaprastinimo, tuo pačiu metu tęsiant derybas dėl readmisijos susitarimo. Buvo surengti šeši derybų raundai ir keturi techniniai susitikimai. Galutinius susitarimų dėl readmisijos ir vizų išdavimo tvarkos supaprastinimo tekstus (pirmąjį ir paskutinįjį puslapius) parafavo Europos Komisijos pirmininko pavaduotojas Frankas Fratinis ir Rusijos Federacijos prezidento patarėjas Viktoras Ivanovas Nuolatinės partnerystės tarybos TVR trejeto susitikime tarp Rusijos Federacijos ir ES 2005 m. spalio 13 d. Liuksemburge. Oficialus viso šių dviejų susitarimų teksto parafavimas įvyko Maskvoje 2006 m. balandžio 4 d.Valstybės narės buvo reguliariai informuojamos ir konsultavosi su atitinkamomis Tarybos darbo grupėmis ir komitetais visuose derybų etapuose.Bendrijai šio susitarimo teisinis pagrindas yra 62 straipsnio 2 dalies b punktas, siejant su EB steigimo sutarties 300 straipsniu.Pridėti pasiūlymai yra teisiniai dokumentai, kurių pagrindu galima pasirašyti ir sudaryti susitarimą. Taryba sprendimą priima kvalifikuota balsų dauguma. Pagal EB steigimo sutarties 300 straipsnio 3 dalį pieš priimant sprendimą privaloma oficialiai pasikonsultuoti su Europos Parlamentu.Siūlomame sprendime dėl susitarimo sudarymo numatoma vidaus tvarka, reikalinga praktiniam susitarimo taikymui. Jame konkrečiai nurodoma, kad Europos Komisija, padedama valstybių narių ekspertų, atstovauja Bendrijai susitarimo 13 straipsniu įsteigtame Jungtiniame komitete.Pagal 13 straipsnio 4 dalį Jungtinis komitetas gali priimti savo darbo tvarkos taisykles. Bendrijos poziciją priima Komisija, pasikonsultavusi su specialiu Tarybos paskirtu komitetu.II. DERYBŲ REZULTATAIKomisija mano, kad Tarybos užsibrėžti derybų tikslai buvo pasiekti ir kad susitarimo dėl vizų išdavimo tvarkos supaprastinimo projektas yra priimtinas Bendrijai.Jo galutinis turinys gali būti apibendrintas taip:-  Iš esmės visiems vizų prašantiems asmenims sprendimas išduoti arba neišduoti vizą bus priimamas per 10 kalendorinių dienų. Šis laikotarpis gali būti pratęstas iki 30 dienų, jeigu reikalingas išsamesnis nagrinėjimas. Skubiais atvejais sprendimo priėmimo laikotarpis gali būti sutrumpintas iki 3 ar mažiau dienų.-  Rusijos taikomas vizos mokestis buvo žymiai sumažintas iki 35 eurų (dabartinio Šengeno vizos mokesčio). Šis mokestis bus taikomas visiems ES ir Rusijos piliečiams (tarp jų ir turistams) tiek vienkartinėms, tiek daugkartinėms vizoms. Yra galimybė taikyti didesnį 70 eurų mokestį skubos atvejais, kai prašymą išduoti vizą ir patvirtinamuosius dokumentus asmuo be pateisinamų priežasčių pateikia likus tik 3 ar mažiau dienų iki išvykimo. Tai netaikoma atvejams, susijusiems su humanitarinėmis ar sveikatos priežastimis, taip pat artimųjų mirtimi. Be to, kai kurių kategorijų asmenys atleidžiami nuo vizos mokesčio: artimi giminaičiai, valstybiniuose renginiuose dalyvaujantys pareigūnai, studentai, kultūros ir švietimo mainų programose, sporto renginiuose ir humanitarinėje veikloje dalyvaujantys asmenys.-  Kai kurių kategorijų asmenims buvo supaprastinti reikalaujami dokumentai: artimiems giminaičiams, verslininkams, oficialių delegacijų nariams, studentams, mokslo, kultūros ir sporto renginių dalyviams, žurnalistams, kariškių ir civilių kapus lankantiems asmenims, tarptautinius krovinių ir keleivių pervežimus vykdantiems vairuotojams. Iš šių kategorijų asmenų kelionės tikslui pagrįsti galima reikalauti tik susitarime išvardytų dokumentų. Nereikalaujama jokio kito pagrindimo, kvietimo arba patvirtinimo, numatyto susitariančiųjų šalių teisės aktuose.-  Be to, išduodant daugkartines vizas šių kategorijų asmenims taikomi supaprastinti kriterijai:a) nacionalinių ir regioninių vyriausybių bei parlamentų, konstitucinių ir aukščiausiųjų teismų nariams, sutuoktiniams arba vaikams, lankantiems ES arba Rusijos Federacijos piliečius, teisėtai reziduojančius kitoje susitariančiojoje šalyje: išduodamos vizos, galiojančios iki penkerių metų (arba trumpiau, jeigu trukmę riboja atitinkamai jų įgaliojimo arba leidimo teisėtai gyventi trukmė);b) oficialių delegacijų nariams, verslininkams, mokslo, kultūros ir sporto renginių dalyviams, žurnalistams, vairuotojams ir traukinių brigadai su sąlyga, kad per du ankstesnius metus jie tinkamai naudojo vienerių metų trukmės daugkartines vizas, o daugkartinių vizų prašymo priežastys vis dar galioja: išduodamos vizos, galiojančios nuo 2 iki 5 metų.-  Iš diplomatinių pasų savininkų trumpalaikių vizų nereikalaujama. Bendroje deklaracijoje numatoma, kad kiekviena susitariančioji šalis galėtų laikinai nutraukti taikyti nuostatas, susijusias su diplomatinių pasų savininkų atleidimu nuo vizos (11 straipsnis), jeigu šias nuostatas pažeidė kita šalis, arba jeigu tai kelia grėsmę visuomenės saugumui.-  Abi šalys sutinka kaip įmanoma greičiau imtis priemonių registravimo procedūroms supaprastinti. Pirmininkaujanti JK ir Rusijos ambasadorius ES 2005 m. spalio 6 d. laiškais sutarė, kad šis klausimas bus reguliariai svarstomas ES ir Rusijos susitikimuose, susijusiuose su TVR. ES ir Rusijos nuolatinės partnerystės tarybos posėdyje (TVR), surengtame 2005 m. spalio 13 d. Liuksemburge, buvo sudaryta pirmoji galimybė naudingai apsikeisti nuomonėmis šiuo klausimu.-  Buvo sutarta dėl protokolo, pagal kurį Europos bendrija imtųsi priemonių supaprastinti asmenų, turinčių Šengeno vizas ir Šengeno leidimus gyventi, tranzitą per valstybių narių, kurios dar nevisiškai taiko Šengeno acquis , teritoriją. 2005 m. rugpjūčio 22 d. Komisija pateikė pasiūlymą supaprastinti asmenų kontrolės prie išorės sienų režimą, remiantis tuo, kad naujosios valstybės narės vienpusiškai pripažįsta tam tikrus Šengeno valstybių išduotus dokumentus. Derybose dėl šio pasiūlymo pasiekta pažangos ir jos turėtų būti baigtos artimiausiais mėnesiais.Ypatinga Danijos, Jungtinės Karalystės ir Airijos pozicija yra atspindėta preambulėje ir dviejose prie susitarimo pridėtose bendrosiose deklaracijose. Bendrojoje susitarimo deklaracijoje taip pat atspindėta glaudus Norvegijos ir Islandijos bendradarbiavimas įgyvendinant, taikant ir plėtojant Šengeno acquis .Kadangi šie du susitarimai dėl vizų išdavimo tvarkos supaprastinimo ir readmisijos yra tarpusavyje susiję, jie turėtų būti pasirašyti, sudaryti ir įsigalioti vienu metu.III. IŠVADOSAtsižvelgdama į pirmiau išdėstytus rezultatus, Komisija siūlo Tarybai:-  priimti sprendimą dėl susitarimo pasirašymo Bendrijos vardu ir įgalioti Tarybos pirmininką paskirti asmenį(-is), tinkamai įgaliotą(-us) pasirašyti Bendrijos vardu;-  pasikonsultavus su Europos Parlamentu patvirtinti pridedamą Europos bendrijos ir Rusijos Federacijos susitarimą dėl trumpalaikių vizų išdavimo tvarkos supaprastinimo.PasiūlymasTARYBOS SPRENDIMASdėl Europos bendrijos ir Rusijos Federacijos susitarimo dėl trumpalaikių vizų išdavimo tvarkos supaprastinimo pasirašymoEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 62 straipsnio 2 dalies b punkto i ir ii papunkčius, siejant su 300 straipsnio 2 dalies pirmos pastraipos pirmu sakiniu,atsižvelgdama į Komisijos pasiūlymą[1],Kadangi:(1) 2004 m. liepos 12 d. sprendimu Taryba įgaliojo Komisiją vesti derybas dėl Europos bendrijos ir Rusijos Federacijos susitarimo dėl trumpalaikių vizų išdavimo tvarkos supaprastinimo.(2) Derybos dėl susitarimo buvo pradėtos 2004 m. spalio 21–22 d. ir baigtos 2005 m. spalio 12 d.(3) Numatant, kad susitarimas gali būti sudarytas vėliau, pageidautina pasirašyti 2006 m. balandžio 4 d. Maskvoje parafuotą susitarimą.(4) Pagal Protokolą dėl Jungtinės Didžiosios Britanijos ir Šiaurės Airijos Karalystės pozicijos ir Protokolą dėl Šengeno acquis integravimo į Europos Sąjungos teisės sistemą Jungtinė Karalystė ir Airija nedalyvauja priimant šį sprendimą ir dėl to neprivalo jo laikytis, ir jis neturi būti joms taikomas.(5) Pagal Protokolą dėl Danijos pozicijos, pridėtą prie Europos Sąjungos sutarties ir Europos bendrijos steigimo sutarties Danija nedalyvauja priimant šį sprendimą ir dėl to neprivalo jo laikytis, ir jis neturi būti jai taikomas.NUSPRENDĖ:Vienintelis straipsnisNumatant, kad susitarimas gali būti sudarytas vėliau, Tarybos pirmininkas įgaliojamas paskirti asmenį(-is), tinkamai įgaliotą(-us) pasirašyti Bendrijos vardu Europos bendrijos ir Rusijos Federacijos susitarimą dėl trumpalaikių vizų išdavimo tvarkos supaprastinimo ir susijusius dokumentus, kuriuos sudaro susitarimo tekstas, protokolas ir septynios bendrosios deklaracijos.Priimta Briuselyje, 2006 m............d.Tarybos varduPirmininkas2006/0062 (CNS)PasiūlymasTARYBOS SPRENDIMASdėl Europos bendrijos ir Rusijos Federacijos susitarimo dėl trumpalaikių vizų išdavimo tvarkos supaprastinimo sudarymoEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 62 straipsnio 2 dalies b punkto i ir ii papunkčius, siejant su 300 straipsnio 2 dalies pirmos pastraipos pirmu sakiniu ir 300 straipsnio 3 dalies pirma pastraipa,atsižvelgdama į Komisijos pasiūlymą[2],atsižvelgdama į Europos Parlamento nuomonę[3],Kadangi:(1) Europos bendrijos vardu Europos Komisija susitarė su Rusijos Federacija sudaryti susitarimą dėl trumpalaikių vizų išdavimo tvarkos supaprastinimo.(2) Numatant, kad susitarimas gali būti sudarytas vėliau, šis susitarimas Europos bendrijos vardu buvo pasirašytas 2006 m. ........... pagal [..........] Tarybos sprendimą ...../...../EB.(3) Šis susitarimas turėtų būti patvirtintas.(4) Susitarimu įsteigiamas Jungtinis susitarimo valdymo komitetas, kuris gali priimti savo darbo tvarkos taisykles. Šiuo atveju tikslinga numatyti supaprastintą Bendrijos pozicijos priėmimo procedūrą.(5) Pagal Protokolą dėl Jungtinės Didžiosios Britanijos ir Šiaurės Airijos Karalystės pozicijos ir Protokolą dėl Šengeno acquis integravimo į Europos Sąjungos teisės sistemą Jungtinė Karalystė ir Airija nedalyvauja priimant šį sprendimą ir dėl to neprivalo jo laikytis, ir jis neturi būti joms taikomas.(6) Pagal Protokolą dėl Danijos pozicijos, pridėtą prie Europos Sąjungos sutarties ir Europos bendrijos steigimo sutarties Danija nedalyvauja priimant šį sprendimą ir dėl to neprivalo jo laikytis, ir jis neturi būti jai taikomas.NUSPRENDĖ:1 straipsnisEuropos bendrijos ir Rusijos Federacijos susitarimas dėl trumpalaikių vizų išdavimo tvarkos supaprastinimo yra tvirtinamas Bendrijos vardu.Susitarimo tekstas pridedamas prie šio sprendimo.2 straipsnisTarybos pirmininkas pateikia susitarimo 15 straipsnio 1 dalyje numatytą pranešimą[4].3 straipsnisKomisija, padedama valstybių narių ekspertų, atstovauja Bendrijai susitarimo 13 straipsniu įsteigtame Jungtiniame ekspertų komitete.4 straipsnisKomisija, pasikonsultavusi su specialiu Tarybos paskirtu komitetu, Jungtiniame ekspertų komitete priima Bendrijos poziciją dėl jo darbo tvarkos taisyklių, kaip reikalaujama pagal susitarimo 13 straipsnio 4 dalį.Priimta Briuselyje, 2006 m...............d.Tarybos varduPirmininkasPriedasEuropos bendrijos ir Rusijos FederacijosSUSITARIMASdėl trumpalaikių vizų išdavimo tvarkos supaprastinimoEuropos Sąjungos ir Rusijos Federacijos piliečiamsŠALYS,EUROPOS BENDRIJA (toliau – Bendrija) ir RUSIJOS FEDERACIJA,Siekdamos palengvinti žmonių tarpusavio ryšius kaip svarbią sąlygą stabiliam ekonominių, humanitarinių, kultūrinių, mokslinių ir kitų ryšių vystymui, abipusiškumo pagrindu palengvinant vizų išdavimo tvarką Europos Sąjungos ir Rusijos Federacijos piliečiams;Atsižvelgdamos į bendrą pareiškimą, dėl kurio buvo sutarta Sankt Peterburgo viršūnių susitikime 2003 m. gegužės 31 d., kuriame nurodoma, kad Europos Sąjunga ir Rusijos Federacija susitaria išnagrinėti sąlygas panaikinti vizų režimą tolimoje perspektyvoje;Patvirtindamos ketinimą panaikinti vizų režimą tarp Rusijos Federacijos ir Europos Sąjungos;Atsižvelgdamos į 1994 m. birželio 24 d. Partnerystės ir bendradarbiavimo susitarimą, nustatantį Europos Bendrijų ir jų valstybių narių, iš vienos pusės, ir Rusijos Federacijos, iš kitos pusės, partnerystę;Atsižvelgdamos į bendrą pareiškimą dėl ES plėtros ir ES ir Rusijos santykių, dėl kurio buvo sutarta 2004 m. balandžio 27 d. ir kuris patvirtina Europos Sąjungos ir Rusijos Federacijos siekį abipusiškumo pagrindu supaprastinti vizų išdavimo tvarką Europos Sąjungos ir Rusijos Federacijos piliečiams ir pradėti derybas dėl susitarimo sudarymo;Pripažindamos , kad toks supaprastinimas neturėtų skatinti neteisėtos migracijos, ir skirdamos ypatingą dėmesį saugumui ir readmisijai;Atsižvelgdamos į Protokolą dėl Jungtinės Didžiosios Britanijos ir Šiaurės Airijos Karalystės pozicijos ir Protokolą dėl Šengeno acquis integravimo į Europos Sąjungos teisės sistemą, pridėtą prie 1992 m. vasario 7 d. Europos Sąjungos sutarties ir 1957 m. kovo 25 d. Europos bendrijos steigimo sutarties, ir patvirtindamos, kad šio susitarimo nuostatos netaikomos Jungtinei Didžiosios Britanijos ir Šiaurės Airijos Karalystei bei Airijai;Atsižvelgdamos į Protokolą dėl Danijos pozicijos, pridėtą prie 1992 m. vasario 7 d. Europos Sąjungos sutarties ir 1957 m. kovo 25 d. Europos bendrijos steigimo sutarties, ir patvirtindamos, kad šio susitarimo nuostatos netaikomos Danijos Karalystei,SUSITARĖ:1 straipsnis. Tikslas ir taikymo sritisŠio susitarimo tikslas – abipusiškumo pagrindu palengvinti vizų ne ilgesniam kaip 90 dienų per 180 dienų laikotarpį išdavimo tvarką Europos Sąjungos ir Rusijos Federacijos piliečiams.2 straipsnis. Bendroji taisyklė1. Šiuo susitarimu numatomas vizų išdavimo tvarkos supaprastinimas bus taikomas Europos Sąjungos ir Rusijos Federacijos piliečiams tik tais atvejais, kai jie neatleidžiami nuo vizos reikalavimo Rusijos Federacijos, Bendrijos arba valstybių narių įstatymais ir kitais teisės aktais, šiuo susitarimu arba kitais tarptautiniais susitarimais.2. Šiame susitarime nenumatytiems klausimams, pvz., atsisakymui išduoti vizą, kelionės dokumentų pripažinimui, pragyvenimui pakankamų lėšų įrodymui ir draudimui įvažiuoti, bus taikoma Rusijos Federacijos, valstybių narių nacionalinė teisė arba Bendrijos teisė.3 straipsnis. SąvokosŠiame susitarime:a) „Valstybė narė“ – tai bet kuri Europos Sąjungos valstybė narė, išskyrus Danijos Karalystę, Airiją ir Didžiosios Britanijos ir Šiaurės Airijos Karalystę;b) „Europos Sąjungos pilietis“ – tai a punkte apibrėžtos valstybės narės pilietis;c) „Rusijos Federacijos pilietis“ – tai asmuo, turintis arba įgijęs Rusijos Federacijos pilietybę pagal šios valstybės teisės aktus.d) „Viza“ – valstybės narės arba Rusijos Federacijos sprendimu išduotas leidimas, reikalingas:-  įvažiuoti ir viešėti toje valstybėje narėje, keliose valstybėse narėse arba Rusijos Federacijoje, neviršijant bendro 90 dienų laikotarpio;-  vykti tranzitu per tos valstybės narės, keleto valstybių narių arba Rusijos Federacijos teritoriją.e) „teisėtai gyvenantis asmuo“ – tai:-  Rusijos Federacijos atveju – Europos Sąjungos pilietis, kuris turi leidimą laikinai gyventi, leidimą gyventi arba studijų ar darbo vizą Rusijos Federacijoje ilgesniam kaip 90 dienų laikotarpiui;-  Europos Sąjungos atveju – Rusijos Federacijos pilietis, Bendrijos arba valstybių narių teisės aktų pagrindu turintis leidimą arba teisę valstybės narės teritorijoje būti ilgiau kaip 90 dienų.4 straipsnis. Kelionės tikslą įrodantys dokumentai1. Šių kategorijų Europos Sąjungos ir Rusijos Federacijos piliečiams pakanka toliau išvardytų dokumentų vykimo į kitą susitariančiąją šalį tikslui pagrįsti:a) oficialių delegacijų nariams, kurie pagal oficialų valstybėms narėms, Europos Sąjungai ar Rusijos Federacijai adresuotą kvietimą dalyvauja susitikimuose, konsultacijose, derybose arba mainų programose, taip pat renginiuose, kuriuos Rusijos Federacijos arba kurios nors iš valstybių narių teritorijoje organizuoja tarpvalstybinės organizacijos:-  valstybės narės arba Rusijos Federacijos kompetentingos institucijos arba Europos institucijos laiško, patvirtinančio, kad vizos prašantis asmuo yra jos delegacijos narys, vykstantis į kitos šalies teritoriją dalyvauti pirmiau minėtuose renginiuose, kartu su oficialaus kvietimo kopija;b) verslininkams ir verslo organizacijų atstovams:-  raštiško priimančiojo juridinio asmens, įmonės, organizacijos, biuro ar jų filialo, Rusijos Federacijos arba valstybės narės valstybės ar vietos institucijos arba prekybos ir pramonės parodų, konferencijų ir simpoziumų, rengiamų Rusijos Federacijos arba kurios nors valstybės narės teritorijoje, organizacinio komiteto kvietimo;c) vairuotojams, vykdantiems tarptautinius krovinių ir keleivių pervežimus tarp Rusijos Federacijos ir valstybių narių transporto priemonėmis, registruotomis valstybėse narėse arba Rusijos Federacijoje:-  raštiško Rusijos Federacijos nacionalinės vežėjų asociacijos (sąjungos) arba valstybių narių nacionalinių vežėjų asociacijų kvietimo dėl tarptautinių pervežimų keliais, kuriame nurodomas kelionių tikslas, trukmė ir dažnumas;d) traukinių, refrižeratorių ir lokomotyvų brigados nariams tarptautiniuose traukiniuose, kursuojantiems tarp valstybių narių ir Rusijos Federacijos teritorijų:-  raštiško kompetentingos Rusijos Federacijos arba valstybės narės geležinkelių įmonės kvietimo, kuriame nurodomas kelionių tikslas, trukmė ir dažnumas;e) žurnalistams:-  profesinės organizacijos išduotas pažymėjimo arba kito dokumento, paliudijančio, kad konkretus asmuo yra kvalifikuotas žurnalistas, ir jo (jos) darbdavio išduoto dokumento, kuriame nurodoma, kad kelionės tikslas – atlikti žurnalistinę užduotį;f) mokslo, kultūros ir meno veikloje, įskaitant universitetų ir kitokius mainus, dalyvaujantiems asmenims:-  priimančiosios organizacijos raštiško kvietimo dalyvauti tokioje veikloje;g) mokiniams, studentams, aukštesnės studijų pakopos studentams ir lydintiesiems mokytojams, kurie vyksta studijų arba mokymo tikslais, įskaitant mainų programas ir kitokią su mokyklomis susijusią veiklą:-  raštiško priimančiojo universiteto, akademijos, instituto, koledžo arba mokyklos kvietimo arba pažymos dėl įtraukimo į studentų sąrašus, studento pažymėjimo arba lankytinų kursų pažymėjimo.h) tarptautinių sporto renginių dalyviams ir juos lydintiems profesiniams partneriams:-  priimančiosios organizacijos – kompetentingos institucijos, valstybės narės arba Rusijos Federacijos nacionalinės sporto federacijos, Rusijos Federacijos nacionalinio olimpinio komiteto arba valstybės narės nacionalinio olimpinio komiteto – raštiško kvietimo;i) susigiminiavusių miestų organizuojamų oficialių mainų programų dalyviams:-  šių miestų administracijų vadovų (merų) raštiško kvietimo.j) artimiems giminaičiams – sutuoktiniams, vaikams (tarp jų ir įvaikiams), tėvams (tarp jų ir globėjams), seneliams ir anūkams, – lankantiems Europos Sąjungos arba Rusijos Federacijos piliečius, teisėtai gyvenančius Rusijos Federacijos arba valstybių narių teritorijoje:-  priimančiojo asmens raštiško kvietimo:k) lankantiesiems kariškių arba civilių kapus:-  oficialaus dokumento, patvirtinančio palaidojimo faktą ir tai, kad kapas yra išlikęs, taip pat dokumento, kuriame nurodytas vizos prašančio asmens ir palaidoto asmens giminystės arba kitoks ryšys.2. Šio straipsnio 1 dalyje minimame raštiškame kvietime turi būti nurodyta tokia informacija:a) kviečiamojo asmens vardas ir pavardė, gimimo data, lytis, pilietybė, asmens tapatybės dokumento numeris, kelionės laikas ir tikslas, įvažiavimo į šalį skaičius ir kartu su kviečiamuoju asmeniu vykstančių nepilnamečių vaikų vardai ir pavardės;b) kviečiančiojo asmens vardas, pavardė ir adresas arbac) kviečiančiojo juridinio asmens, įmonės arba organizacijos visas pavadinimas, adresas ir-  jeigu kvietimą išduoda organizacija – kvietimą pasirašančio asmens vardas ir pareigos;-  jeigu kviečiantysis asmuo yra juridinis asmuo, įmonė, biuras ar jų filialas, registruotas valstybės narės teritorijoje, – registracijos numeris pagal atitinkamos valstybės narės teisės aktus;-  jeigu kviečiantysis asmuo yra juridinis asmuo, įmonė, biuras ar jų filialas, registruotas Rusijos Federacijos teritorijoje, – mokesčių mokėtojo numeris.3. Visų šio straipsnio 1 dalyje išvardytų kategorijų piliečiams visų kategorijų vizos išduodamos supaprastinta tvarka, nereikalaujant jokio kito kelionės tikslo pagrindimo, kvietimo arba patvirtinimo, numatyto susitariančiųjų šalių teisės aktuose.5 straipsnis. Daugkartinių vizų išdavimas1. Valstybių narių ir Rusijos Federacijos diplomatinės atstovybės ir konsulinės įstaigos išduoda daugkartines vizas, kurios galioja ne ilgiau kaip penkerius metus, šių kategorijų piliečiams:a) nacionalinių ir regioninių vyriausybių bei parlamentų, konstitucinių ir aukščiausiųjų teismų nariams, jeigu jie dėl savo pareigų vykdymo šiuo susitarimu nėra atleisti nuo vizos reikalavimo, išduodant vizą, kurios terminas neviršija tarnybinių įgaliojimų termino, jei šis yra trumpesnis nei 5 metai;b) sutuoktiniams ir jaunesniems nei 21 metų arba išlaikytiniams vaikams (tarp jų ir įvaikiams), lankantiems Europos Sąjungos arba Rusijos Federacijos piliečius, teisėtai gyvenančius Rusijos Federacijos arba valstybės narės teritorijoje, išduodant vizą, kurios terminas neviršija leidimo teisėtai gyventi galiojimo trukmės.2. Valstybių narių ir Rusijos Federacijos diplomatinės atstovybės ir konsulinės įstaigos išduoda daugkartines vizas, kurios galioja ne ilgiau kaip vienerius metus, šių kategorijų piliečiams su sąlyga, kad per praėjusius metus jie buvo gavę bent vieną vizą, pasinaudojo ja laikydamiesi lankomos valstybės teisės aktų, reglamentuojančių įvažiavimą ir buvimą jos teritorijoje, ir kad prašymas gauti daugkartinę vizą yra pagrįstas:a) oficialių delegacijų nariams, kurie pagal oficialų valstybėms narėms, Europos Sąjungai ar Rusijos Federacijai adresuotą kvietimą dalyvaus oficialiuose susitikimuose, konsultacijose, derybose arba mainų programose, taip pat renginiuose, kuriuos Rusijos Federacijos arba kurios nors iš valstybių narių teritorijoje organizuoja tarpvalstybinės organizacijos;b) verslininkams ir verslo organizacijų atstovams, kurie reguliariai vyksta į Rusijos Federaciją arba valstybes nares;c) vairuotojams, vykdantiems tarptautinius krovinių ir keleivių pervežimus tarp Rusijos Federacijos ir valstybių narių transporto priemonėmis, registruotomis valstybėse narėse arba Rusijos Federacijoje;d) traukinių, refrižeratorių ir lokomotyvų brigados nariams tarptautiniuose traukiniuose, kursuojantiems tarp valstybių narių ir Rusijos Federacijos teritorijų;e) mokslo, kultūros ir meno veikloje, įskaitant universitetų ir kitokius mainus, dalyvaujantiems asmenims, kurie reguliariai vyksta į Rusijos Federaciją arba valstybes nares;f) tarptautinių sporto renginių dalyviams ir juos lydintiems profesiniams partneriams;g) žurnalistams;h) susigiminiavusių miestų organizuojamų oficialių mainių programų dalyviams.3. Valstybių narių ir Rusijos Federacijos diplomatinės atstovybės ir konsulinės įstaigos išduoda daugkartines vizas, kurios galioja nuo 2 iki 5 metų, šio straipsnio 2 dalyje išvardytų kategorijų piliečiams su sąlyga, kad per praėjusius dvejus metus jie naudojosi vienerių metų trukmės daugkartinėmis vizomis, laikydamiesi lankomos valstybės teisės aktų, reglamentuojančių įvažiavimą ir buvimą jos teritorijoje, ir kad prašymas gauti daugkartinę vizą vis dar yra pagrįstas.4. Šio straipsnio 1–3 dalyse išvardytų asmenų visa buvimo valstybių narių arba Rusijos Federacijos teritorijoje trukmė negali viršyti 90 dienų per 180 dienų laikotarpį.6 straipsnis. Prašymo išduoti vizą nagrinėjimo mokestis1. Prašymo išduoti vizą nagrinėjimo mokestis lygus 35 EUR.Ši suma gali būti peržiūrima 15 straipsnio 4 dalyje numatyta tvarka.2. Susitariančiosios šalys taiko 70 EUR prašymo išduoti vizą nagrinėjimo mokestį tais atvejais, kai prašymą išduoti vizą ir patvirtinamuosius dokumentus asmuo pateikia likus tik 3 ar mažiau dienų iki išvykimo. Tai netaikoma 6 straipsnio 3 dalies b, e ir f punktuose bei 7 straipsnio 3 dalyje nurodytiems atvejams.3. Nuo prašymo išduoti vizą nagrinėjimo mokesčio atleidžiami šių kategorijų asmenys:a) Europos Sąjungos ir Rusijos Federacijos piliečių, teisėtai gyvenančių Rusijos Federacijos arba valstybių narių teritorijoje, artimi giminaičiai – sutuoktiniai, vaikai (tarp jų ir įvaikiai), tėvai (tarp jų ir globėjai), seneliai ir anūkai;b) oficialių delegacijų nariai, kurie pagal oficialų valstybėms narėms, Europos Sąjungai ar Rusijos Federacijai adresuotą kvietimą dalyvaus susitikimuose, konsultacijose, derybose arba mainų programose, taip pat renginiuose, kuriuos Rusijos Federacijos arba kurios nors iš valstybių narių teritorijoje organizuoja tarpvalstybinės organizacijos;c) nacionalinių ir regioninių vyriausybių bei parlamentų, konstitucinių ir aukščiausiųjų teismų nariai, jeigu jie šiuo susitarimu nėra atleisti nuo vizos reikalavimo;d) mokiniams, studentams, aukštesnės studijų pakopos studentams ir lydintiesiems mokytojams, kurie vyksta studijų arba mokymo tikslais;e) neįgalieji asmenys ir, jei reikia, juos lydintis asmuo;f) asmenys, pateikę dokumentus, įrodančius jų kelionės būtinybę dėl humanitarinių priežasčių, įskaitant skubios medicininės pagalbos gavimą, ir tokį asmenį lydintis asmuo arba asmenys, vykstantys į artimo giminaičio laidotuves arba norintys aplankyti rimtai sergantį artimą giminaitį;g) tarptautinių jaunimo sporto renginių dalyviai ir juos lydintys asmenys;h) mokslo, kultūros ir meno veikloje, įskaitant universitetų ir kitokius mainus, dalyvaujantys asmenys;i) susigiminiavusių miestų organizuojamų oficialių mainų programų dalyviai.7 straipsnis. Prašymo išduoti vizą nagrinėjimo trukmė1. Valstybių narių ir Rusijos Federacijos diplomatinės atstovybės ir konsulinės įstaigos priima sprendimą dėl prašymo išduoti vizą per 10 kalendorinių dienų nuo prašymo ir vizai išduoti reikalingų dokumentų gavimo.2. Atskirais atvejais, t. y. jeigu reikalingas išsamesnis prašymo nagrinėjimas, sprendimo dėl prašymo išduoti vizą priėmimo laikotarpis gali būti pratęstas iki 30 kalendorinių dienų.3. Skubiais atvejais sprendimo dėl prašymo išduoti vizą priėmimo laikotarpis gali būti sutrumpintas iki 3 arba mažiau darbo dienų.8 straipsnis. Išvykimas, jeigu buvo prarasti arba pavogti dokumentaiEuropos Sąjungos ir Rusijos Federacijos piliečiai, kurie pametė savo asmens tapatybės dokumentus arba iš kurių šie dokumentai buvo pavogti jiems lankantis Rusijos Federacijos arba valstybių narių teritorijoje, gali išvykti iš šios teritorijos be jokios vizos arba kitokio leidimo, pateikdami galiojančius asmens tapatybės dokumentus, suteikiančius teisę kirsti sieną ir išduotus valstybių narių arba Rusijos Federacijos diplomatinių atstovybių arba konsulinių įstaigų.9 straipsnis. Vizos pratęsimas išskirtinėmis aplinkybėmisEuropos Sąjungos ir Rusijos Federacijos piliečiams, kurie neturi galimybės išvykti iš Rusijos Federacijos arba valstybių narių teritorijos iki jų vizoje nurodytos datos dėl force majeure priežasčių, jų vizų terminas pratęsiamas nemokamai pagal priimančiosios valstybės teisės aktus laikotarpiui, kuris reikalingas grįžimui į valstybę, kurioje jie gyvena.10 straipsnis. Registravimo procedūrosŠalys susitaria imtis priemonių kaip įmanoma greičiau supaprastinti registravimo procedūras, kad Rusijos Federacijos piliečiams ir Europos Sąjungos piliečiams būtų taikomi vienodi principai dėl registravimo procedūrų viešint atitinkamai Rusijos Federacijos arba valstybių narių teritorijoje.11 straipsnis. Diplomatiniai pasai1. Rusijos Federacijos arba valstybių narių piliečiai, turintys galiojančius diplomatinius pasus, gali įvažiuoti, išvažiuoti arba vykti tranzitu per valstybių narių arba Rusijos Federacijos teritoriją be vizų.2. Šio straipsnio 1 dalyje minimi piliečiai gali būti Rusijos Federacijos arba valstybių narių teritorijoje ne ilgiau kaip 90 dienų per 180 dienų laikotarpį.12 straipsnis. Teritorinis vizų galiojimasAtsižvelgiant į nacionalines Rusijos Federacijos ir valstybių narių normas ir teisės aktus dėl nacionalinio saugumo ir ES normas dėl vizų, galiojančių ribotoje teritorijoje, Rusijos Federacijos ir Europos Sąjungos piliečiai gali keliauti valstybių narių ir Rusijos Federacijos teritorijoje tuo pačiu pagrindu kaip ir Europos Sąjungos ir Rusijos piliečiai.13 straipsnis. Jungtinis susitarimo valdymo komitetas1. Šalys įsteigia Jungtinį susitarimo valdymo komitetą (toliau – Komitetas), sudarytą iš Europos bendrijos ir Rusijos Federacijos atstovų. Bendriją atstovauja Europos Komisija, kuriai padeda valstybių narių ekspertai.2. Komiteto užduotys yra šios:a) prižiūrėti, kaip įgyvendinamas šis susitarimas;b) siūlyti šio susitarimo pataisas arba papildymus;c) nagrinėti ir prireikus pasiūlyti šio susitarimo pataisas į Europos Sąjungą priėmus naujų narių.3. Komitetas susitinka pagal poreikį vienos iš susitariančiųjų šalių prašymu bent kartą per metus.4. Komitetas nustato savo darbo tvarkos taisykles.14 straipsnis. Šio susitarimo ryšys su valstybių narių ir Rusijos Federacijos susitarimaisNuo įsigaliojimo dienos susitarimo nuostatos yra viršesnės už visų dvišalių arba daugiašalių susitarimų, sudarytų valstybių narių ir Rusijos Federacijos, nuostatas tiek, kiek šių susitarimų nuostatos apima klausimus, reglamentuojamus šiuo susitarimu.15 straipsnis. Baigiamosios nuostatos1. Šį susitarimą šalys ratifikuoja arba tvirtina pagal savo atitinkamas procedūras, ir jis įsigalioja kito mėnesio po dienos, kai šalys pranešė viena kitai, kad jos yra atlikusios pirmiau minėtas procedūras, pirmąją dieną.2. Nukrypstant nuo šio straipsnio 1 dalies, šis susitarimas įsigalioja Rusijos Federacijos ir Europos bendrijos susitarimo dėl readmisijos įsigaliojimo dieną, jeigu ši diena vėlesnė už šio straipsnio 1 dalyje nurodytą datą.3. Šis susitarimas sudaromas neapibrėžtam laikotarpiui, nebent būtų nutrauktas pagal šio straipsnio 6 dalį.4. Šis susitarimas gali būti keičiamas raštišku šalių susitarimu. Pakeitimai įsigalioja po to, kai šalys viena kitai praneša, kad jos yra atlikusios tam reikalingas vidaus procedūras.5. Kiekviena šalis gali visiškai arba iš dalies sustabdyti šio susitarimo taikymą viešosios tvarkos, nacionalinio saugumo gynimo arba visuomenės sveikatos apsaugos sumetimais. Apie sprendimą dėl sustabdymo kitai šaliai pranešama ne vėliau kaip likus 48 valandoms iki tokio sprendimo įsigaliojimo. Šio susitarimo taikymą sustabdžiusi šalis iš karto informuoja kitą šalį, jeigu sustabdymo priežastys nustoja galioti.6. Kiekviena šalis gali nutraukti šį susitarimą raštu pranešdama kitai šaliai. Šis susitarimas nustoja galioti praėjus 90 dienų po tokio pranešimo gavimo dienos.Priimta XXXX XXXX. Šis susitarimas sudarytas dviem egzemplioriais anglų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rusų, slovakų, slovėnų, suomių, švedų, vengrų ir vokiečių kalbomis; visi tekstai yra autentiški.Europos bendrijos vardu | Rusijos Federacijos vardu |SUSITARIMO PROTOKOLAS DĖL VALSTYBIŲ NARIŲ, NEVISIŠKAI TAIKANČIŲ ŠENGENO ACQUISValstybės narės, kurioms Šengeno acquis yra privalomas, tačiau kurios dar neišduoda Šengeno vizų, laukdamos atitinkamo Tarybos sprendimo dėl tokių vizų išdavimo, išduoda nacionalines vizas, kurios galioja tik jų teritorijoje.Europos bendrija kaip galima greičiau imasi priemonių supaprastinti asmenų, turinčių Šengeno vizą arba Šengeno leidimą gyventi, tranzitą per valstybių narių, kurios dar nevisiškai taiko Šengeno acquis , teritoriją.BENDROJI DEKLARACIJA DĖL SUSITARIMO 6 STRAIPSNIO 2 DALIES DĖL PRAŠYMO VIZAI IŠDUOTI NAGRINĖJIMO MOKESČIOŠalys išnagrinės šio susitarimo 6 straipsnio 2 dalies įgyvendinimą šiuo susitarimu įsteigtame komitete.BENDROJI DEKLARACIJA DĖL SUSITARIMO 11 STRAIPSNIO DĖL DIPLOMATINIŲ PASŲKiekviena šalis gali iš dalies sustabdyti susitarimo, o ypač 11 straipsnio taikymą pagal susitarimo 15 straipsnio 5 dalyje nustatytą procedūrą, jeigu kita šalis pažeidžia 11 straipsnio taikymą arba jo taikymas kelia grėsmę nacionaliniam saugumui.Jeigu 11 straipsnio įgyvendinimas sustabdomas, abi šalys pradeda konsultacijas susitarimu įsteigtame komitete, siekdamos išspręsti problemas, dėl kurių buvo sustabdytas įgyvendinimas.Abi šalys prioritetu laiko savo įsipareigojimus užtikrinti aukštą diplomatinių pasų saugumo lygį, ypač naudodamos biometrinius duomenis. Europos Sąjungoje toks įgyvendinimas bus užtikrintas Reglamente (EB) 2252/2004 nustatytais reikalavimais.BENDROJI DEKLARACIJA DĖL TRUMPALAIKIŲ VIZŲ IŠDAVIMO KARIŠKIŲ IR CIVILIŲ KAPŲ LANKYMUIŠalys susitaria, kad normalia tvarka trumpalaikės vizos asmenims, lankantiems kariškių ir civilių kapus bus išduodamos iki 14 dienų laikotarpiui.BENDROJI DEKLARACIJA DĖL INFORMACIJOS APIE TRUMPALAIKIŲ VIZŲ IŠDAVIMO TVARKOS IR DOKUMENTŲ, REIKALINGŲ TEIKIANT PRAŠYMĄ TRUMPALAIKĖMS VIZOMS IŠDUOTI, SUVIENODINIMOPripažindamos vizos prašančių asmenų skaidrumo svarbą, susitariančiosios šalys mano, kad reikia imtis šių priemonių:- Apskritai vizos prašantiems asmenims pateikti apibendrintą pagrindinę informaciją apie prašymo vizai išduoti pateikimo procedūras ir sąlygas, vizas ir jų galiojimą.- Kiekvienai šaliai savo ruožtu sudaryti minimalių reikalavimų sąrašą, kad būtų užtikrinta, jog vizos prašantiems asmenims bus pateikta suderinta ir vienoda pagrindinė informacija ir kad iš jų būtų reikalaujama pateikti iš esmės panašius patvirtinamuosius dokumentus.Pirmiau minėta informacija turi būti plačiai paskleista (konsulinių įstaigų informacijos stenduose, brošiūrose, internetiniuose tinklapiuose ir pan.).BENDROJI DEKLARACIJA DĖL DANIJOS KARALYSTĖSŠalys pažymi, kad šis susitarimas netaikomas Danijos Karalystės diplomatinių atstovybių ir konsulinių įstaigų vizų išdavimo tvarkai.Tokiomis aplinkybėmis pageidautina, kad Danijos Karalystės ir Rusijos Federacijos valdžios institucijos nedelsdamos sudarytų dvišalį susitarimą dėl trumpalaikių vizų išdavimo tvarkos supaprastinimo panašiomis sąlygomis, kokios nustatytos šiuo Europos bendrijos ir Rusijos Federacijos susitarimu.BENDROJI DEKLARACIJA DĖL JUNGTINĖS DIDŽIOSIOS BRITANIJOS IR ŠIAURĖS AIRIJOS KARALYSTĖSŠalys pažymi, kad šis susitarimas netaikomas Jungtinės Didžiosios Britanijos ir Šiaurės Airijos Karalystės ir Airijos teritorijoms.Tokiomis aplinkybėmis pageidautina, kad Jungtinės Didžiosios Britanijos ir Šiaurės Airijos Karalystės, Airijos ir Rusijos Federacijos valdžios institucijos sudarytų dvišalį susitarimą dėl trumpalaikių vizų išdavimo tvarkos supaprastinimo.BENDROJI DEKLARACIJA DĖL ISLANDIJOS RESPUBLIKOS IR NORVEGIJOS KARALYSTĖSŠalys pažymi, kad Europos bendrija ir Islandijos Respublika bei Norvegijos Karalystė glaudžiai bendradarbiauja, visų pirma vadovaudamosi 1999 m. gegužės 18 d. Sutartimi dėl šių šalių bendradarbiavimo įgyvendinant, taikant ir plėtojant Šengeno acquis .Tokiomis aplinkybėmis pageidautina, kad Islandijos Respublikos, Norvegijos Karalystės ir Rusijos Federacijos valdžios institucijos nedelsdamos sudarytų dvišalius susitarimus dėl trumpalaikių vizų išdavimo tvarkos supaprastinimo panašiomis sąlygomis, kokios nustatytos šiuo susitarimu.[1] OL C, p. .[2] OL C….[3] OL C….[4] Susitarimo įsigaliojimo datą Europos Sąjungos oficialiajame leidinyje paskelbs Tarybos generalinis sekretoriatas.


title: Pasiūlymas TARYBOS SPRENDIMAS dėl Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimo pasirašymo Europos bendrijos vardu Pasiūlymas TARYBOS IR KOMISIJOS SPRENDIMAS dėl Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimo sudarymo

text:
Svarbus teisinis pranešimas

|

52008PC0182(01)

Pasiūlymas Tarybos sprendimas dėl Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimo pasirašymo Europos bendrijos vardu  /* KOM/2008/0182 galutinis */

	[pic] | EUROPOS BENDRIJŲ KOMISIJA |Briuselis, 8.4.2008KOM(2008)182 galutinis2008/0073 (AVC)PasiūlymasTARYBOS SPRENDIMASdėl Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimo pasirašymo Europos bendrijos varduPasiūlymasTARYBOS IR KOMISIJOS SPRENDIMASdėl Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimo sudarymo(pateiktos Komisijos)AIŠKINAMASIS MEMORANDUMAS1.  Du pridedami pasiūlymai yra teisiniai dokumentai, kurių pagrindu galima pasirašyti ir sudaryti Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimą (toliau – SAS): i) Tarybos sprendimo pasiūlymas dėl Susitarimo pasirašymo; ii) Tarybos ir Komisijos sprendimo pasiūlymas dėl Susitarimo sudarymo.2.  2005 m. lapkričio 21 d. Taryba nusprendė įgalioti Komisiją derėtis dėl SAS su Bosnija ir Hercegovina ir derybos dėl SAS buvo oficialiai pradėtos 2005 m. lapkričio 25 d. Derybos vyko daug konsultuojantis su COWEB ir ES valstybėmis narėmis. Techninės diskusijos buvo užbaigtos 2006 m. gruodžio mėn. Pasikonsultavus su valstybėmis narėmis buvo atlikti papildomi koregavimai, o galutinis SAS tekstas buvo parengtas 2007 m. gegužės mėn.3.  Geresnis Bosnijos ir Hercegovinos bendradarbiavimas su TBTBJ ir 2007 m. paskutinį ketvirtį padaryta pažanga įgyvendinant policijos reformą leido Komisijai 2007 m. gruodžio 4 d. Sarajeve parafuoti Stabilizacijos ir asociacijos susitarimą.4.  Galutinis sprendimas pasirašyti Stabilizacijos ir asociacijos susitarimą priklauso nuo bendros peržiūros, numatytos 2005 m. lapkričio 21 d. Tarybos išvadose ir prie jų pridedamoje bendrojoje Tarybos ir Komisijos deklaracijoje[1] dėl policijos reformos, bendradarbiavimo su TBTBJ, teisinės sistemos bei administracinių gebėjimų plėtojimo ir visuomeninio transliuotojo teisės aktų. Šiame pasiūlyme nepriimamas išankstinis sprendimas dėl vertinimo, ar Bosnija ir Hercegovina laikosi savo įsipareigojimų šiuo klausimu.2005 m. lapkričio mėn. priimdamos derybų direktyvas Komisija ir Taryba kartu paskelbė, kad prieš pabaigiant derybas dėl SAS:-  Komisija praneš Tarybai apie politines sąlygas ir-  Taryba ir Komisija kartu peržiūrės Bosnijos ir Hercegovinos padarytą pažangą.Todėl Komisija tinkamu laiku ir laikydamasi Bendrosios deklaracijos parengs ataskaitą Tarybai ir ji kartu su Taryba peržiūrės pažangą prieš priimant galutinį sprendimą dėl SAS su Bosnija ir Hercegovina pasirašymo.5.  Stabilizacijos ir asociacijos susitarime pagrindinis dėmesys skiriamas šiems svarbiausiems elementams:6.  politiniam dialogui su Bosnija ir Hercegovina,7.  nuostatoms dėl glaudesnio regioninio bendradarbiavimo, taip pat dėl laisvosios prekybos zonų tarp regiono šalių,8.  laisvosios prekybos zonos steigimo galimybei tarp Bendrijos bei Bosnijos ir Hercegovinos per penkerius metus nuo Susitarimo įsigaliojimo,9.  nuostatoms dėl darbuotojų judėjimo, steigimosi laisvės, paslaugų teikimo, einamųjų mokėjimų ir kapitalo judėjimo,10.  Bosnijos ir Hercegovinos įsipareigojimui suderinti savo teisės aktus su EB teisės aktais, visų pirma svarbiausiose vidaus rinkos srityse,11.  nuostatoms dėl bendradarbiavimo su Bosnija ir Hercegovina įvairiose srityse, įskaitant teisingumo, laisvės ir saugumo sritis,12.  Stabilizacijos ir asociacijos tarybos, kuri kontroliuotų, kaip įgyvendinamas Susitarimas, Stabilizacijos ir asociacijos komiteto bei Stabilizacijos ir asociacijos parlamentinio komiteto steigimo nuostatai.6. Kartu su Stabilizacijos ir asociacijos susitarimu bus toliau taikomos prekybos nuolaidos, kurios buvo suteiktos 2000 m. rugsėjo 18 d. Tarybos reglamentu (EB) Nr. 2007/2000, įvedančiu išskirtines prekybos priemones, skirtas Europos Sąjungos stabilizavimo ir asocijavimo procese dalyvaujančioms arba su juo susijusioms šalims ir teritorijoms, iš dalies keičiančiu Reglamentą (EB) Nr. 2820/98 ir panaikinančiu reglamentus (EB) Nr. 1763/1999 ir (EB) Nr. 6/2000[2].7. Komisija prašo Tarybos galutinai patvirtinti SAS tekstą ir pradėti šio Susitarimo pasirašymo ir sudarymo procedūras, remiantis dviem pridedamais pasiūlymais.8. Taikomos skirtingos Susitarimo pasirašymo ir sudarymo procedūros dviem Europos bendrijoms (Europos bendrijai ir Europos atominės energijos bendrijai):a) EB sutarties 300 straipsnio 2 dalies pirmo sakinio pirmoje įtraukoje numatomas atskiras Tarybos sprendimas dėl Susitarimo pasirašymo Europos bendrijos vardu; EAEB sutartyje joks panašus reikalavimas nenumatytas;b) dėl Susitarimo sudarymo:-  Taryba, gavusi Europos Parlamento pritarimą pagal Sutarties 310 straipsnį, sudaro Susitarimą Europos bendrijos vardu;-  Europos atominės energijos bendrijos vardu Taryba patvirtina susitarimą pagal EAEB sutarties 101 straipsnio antrą dalį; po to susitarimą sudaro Komisija;9. Remdamasi tuo, kas išdėstyta pirmiau, Tarybai ir Komisijai priėmus teigiamą bendrą sprendimą dėl politinių sąlygų peržiūros, kaip numatyta 4 dalyje, Komisija prašo Tarybos priimti sprendimą:i) dėl Susitarimo pasirašymo Europos bendrijos vardu,ii) dėl Susitarimo sudarymo Europos bendrijos vardu ir pritarti tam, kad jį sudarytų Euratomas.Kad Susitarimas įsigaliotų, būtina, kad jį ratifikuotų visos valstybės narės.PasiūlymasTARYBOS SPRENDIMASdėl Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimo pasirašymo Europos bendrijos varduEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 310 straipsnį kartu su 300 straipsnio 2 dalies pirmos pastraipos pirmu sakiniu,atsižvelgdama į Komisijos pasiūlymą[3],kadangi:13.  Derybos su Bosnija ir Hercegovina dėl Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimo buvo užbaigtos.14.  Šiame susitarime esančios komercinės nuostatos yra išskirtinio pobūdžio, jos susijusios su politika, vykdoma stabilizacijos ir asociacijos procese, ir jos nesudarys Europos Sąjungai jokio precedento Bendrijos prekybos politikoje trečiųjų šalių, kurios nėra Vakarų Balkanų šalys, atžvilgiu.15.  2007 m. gruodžio 4 d. Sarajeve parafuotas susitarimas turėtų būti pasirašytas Europos bendrijos vardu su sąlyga, kad jis bus sudarytas vėliau,NUSPRENDĖ:Vienintelis straipsnisTarybos pirmininkas įgaliojamas paskirti asmenis, įgaliotus pasirašyti Europos Bendrijų bei jos valstybių narių ir Bosnijos ir Hercegovinos stabilizacijos ir asociacijos susitarimą Europos bendrijos vardu su sąlyga, kad jis bus sudarytas vėliau.PriimtaTarybos varduPirmininkas2008/0073 (AVC)PasiūlymasTARYBOS IR KOMISIJOS SPRENDIMASdėl Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimo sudarymoEUROPOS SĄJUNGOS TARYBA, EUROPOS BENDRIJŲ KOMISIJA,atsižvelgdamos į Europos bendrijos steigimo sutartį, ypač į jos 310 straipsnį kartu su 300 straipsnio 2 dalies pirmos pastraipos paskutiniu sakiniu ir 300 straipsnio 3 dalies antra pastraipa,atsižvelgdamos į Europos atominės energijos bendrijos steigimo sutartį, ypač į jos 101 straipsnio antrą dalį,atsižvelgdamos į Komisijos pasiūlymą,atsižvelgdamos į Europos Parlamento pritarimą[4],atsižvelgdamos į Tarybos pritarimą pagal Europos atominės energijos bendrijos steigimo sutarties 101 straipsnį,kadangi:(1) Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimas buvo pasirašytas Europos bendrijos vardu [...] [...] su sąlyga, kad jis bus sudarytas vėliau, pagal [...] Tarybos sprendimą (EB) Nr. [...]/[...][5].(2) Šiame Susitarime esančios komercinės nuostatos yra išskirtinio pobūdžio, jos susijusios su politika, vykdoma stabilizacijos ir asociacijos procese, ir jos nesudarys Europos Sąjungai jokio precedento Bendrijos prekybos politikoje trečiųjų šalių, kurios nėra Vakarų Balkanų šalys, atžvilgiu.(3) Šis Susitarimas turėtų būti patvirtintas,NUSPRENDĖ:1 straipsnisEuropos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimas, jo priedai bei protokolai, taip pat prie baigiamojo akto pridėtos bendros deklaracijos ir Bendrijos deklaracija, patvirtinami Europos bendrijos ir Europos atominės energijos bendrijos vardu.Pirmoje dalyje nurodyti tekstai pridedami prie šio sprendimo.2 straipsnis1. Bendrijos poziciją Stabilizacijos ir asociacijos taryboje bei Stabilizacijos ir asociacijos komitete, kai pastarasis yra Stabilizacijos ir asociacijos tarybos įgaliojamas veikti, nustato Taryba, remdamasi Komisijos pasiūlymu, arba, kai taikytina, Komisija, kiekviena pagal atitinkamas Sutarčių nuostatas.2. Stabilizacijos ir asociacijos tarybai pagal Stabilizacijos ir asociacijos susitarimo 117 straipsnį pirmininkauja Tarybos Pirmininkas. Stabilizacijos ir asociacijos komitetui pagal jo darbo tvarkos taisykles pirmininkauja Komisijos atstovas.3. Sprendimą skelbti Stabilizacijos ir asociacijos tarybos ir Stabilizacijos ir asociacijos komiteto sprendimus Europos Sąjungos oficialiajame leidinyje kiekvienu atveju atskirai priima atitinkamai Taryba ir Komisija.3 straipsnisTarybos Pirmininkas įgaliojamas paskirti asmenis, įgaliotus Europos bendrijos vardu deponuoti Susitarimo 135 straipsnyje numatytą patvirtinimą. Komisijos Pirmininkas deponuoja minėtą patvirtinimą Europos atominės energijos bendrijos vardu.PriimtaTarybos vardu Komisijos varduPirmininkas Pirmininkas [1] 14364/05 riboto naudojimo.[2] OL L 240, 2000 9 23, p. 1. Reglamentas su paskutiniais pakeitimais, padarytais Reglamentu (EB) Nr. 1946/2005 (OL L 312, 2005 11 29, p. 1).[3] OL C[…], […], p. […].[4] OL C[…], […], p. […].[5] OL C[…], […], p. […].